Temeljem Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ br. 95/19) i članka 26. Statuta Grada Trogira („Službeni glasnik Grada Trogira“ br. 4/13, 9/13, 6/14, 1/18, 3/19, 5/20 i 9/21) Gradsko vijeće Grada Trogira na 7. sjednici održanoj dana 09.ožujka 2022. godine donijelo je

**ODLUKA**

**O NAČINU KORIŠTENJA VIŠKA PRIHODA U 2022. G.**

**Članak 1.**

Procijenjeni rezultat poslovanja Grada Trogira za 2021.g. koji će biti iskazan u Bilanci (konto 9221) kao višak prihoda raspoloživ u sljedećem razdoblju iznosi 5.900.000,00 kn.

**Članak 2.**

Procijenjeni višak prihoda ostvariti će se iz neutrošenih općih prihoda.

**Članak 3.**

Procijenjeni višak prihoda koji će se iskazati na bilančnoj kategoriji uključit će se u I. Izmjene i dopune proračuna za 2022. godinu i na taj način će se postići uravnoteženje proračuna.

**Članak 4.**

Procijenjeni višak prihoda (donos) utrošit će se za financiranje sljedećeg kapitalnog projekta: K100057 ADAPTACIJA KINO DVORANE.

**Članak 5.**

Ova Odluka stupa na snagu danom donošenja, a objavit će se u „Službenom glasniku Grada Trogira „.

PREDSJEDNIK

GRADSKOG VIJEĆA:

Toni Zulim

KLASA:400-01/22-01/1

URBROJ:2181-13-41/01-22-2

Trogir, 09.ožujka 2022.godine